**Fă-mă, Doamne, vis…**

*Mahok Valeria*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fă-mă, Doamne, vis…

Fă-mă Doamne, vis de noapte,

S-aprind gândurile toate

Și stelele în policandre.

Să culeg mesaje coapte,

Pentru zile mai bogate.

Fă-mă Doamne, vis de ziuă,

Să colind lumea pe rouă,

Să râd, soarelui în față,

Ca o sfântă dimineață,

Nepârlită de viață

Nici pe dos și nici pe față.

Doamne, fă-mă vis de primăvară,

Să-i sărut livada iară…

Să îi fur miresmele,

Să le-mpart cu fetele,

Cum împarți și tu voios,

Bucuriile frumos.

Doamne, fă-mă vis, de vară,

Să pictez amurgu-n seară,

Lunii, să-i scriu poezii,

Că-i iubesc ochii cei vii

Și mesajele trimise,

Numai de tine înțelese.

Doamne, fă-mă vis, de toamnă,

Nopțile versuri să-mi cearnă,

Prin crângul poeților,

Să-mi trec albul tâmplelor,

Ca o romanță în floare,

Pe pagini nepieritoare.

Fă-mă Doamne, vis de iarnă,

Să-i sărut tâmpla de doamnă,

Cu flori reci, de gheață în geamuri

Și cu sărbători în ramuri…

Cu înțelepciune, în versuri,

În bogate înțelesuri.

Fă-mă Doamne, ce vrei Tu,

Că-mi știi rostul, după față…

Viața mea și traiul meu

Să le faci povești de viață,

Apă vie, cu povață.

Fă-mă Doamne, vis nestins,

Cu recunoștință nins,

Și nu-mi spulbera speranța,

Ca într-o zi, să-ți merit fața.

21-09-2016